**ZAPISNIK**

sa 17. sjednice Upravnog vijeća Dvora Trakošćan održane dana 30.01.2023. u Upravi Dvora Trakošćan s početkom u 10,10 sati.

Prisutni: Andreja Srednoselec, zamjenica predsjednica

Nedeljka Vodolšak, članica

Tanja Ferčec, članica

Ivan Mravlinčić, v.d. ravnatelja

Sjednicu je otvorila zamjenica predsjednice Upravnog vijeća Andreja Srednoselec i predložila sljedeći

**DNEVNI RED:**

|  |  |
| --- | --- |
| 1. | Usvajanje Zapisnika sa 16. sjednice Upravnog vijeća od 12.01.2023. godine |
| 2. | Donošenje Odluke o usvajanju Financijskog izvještaja Dvora Trakošćan za 2022. godinu |
| 3. | Donošenje Odluke o raspodjeli rezultata poslovanja Dvora Trakošćan za 2022. godinu |
| 4. | Donošenje Odluke o usvajanju Izvještaja o izvršenju Financijskog plana Dvora Trakošćan za 2022. godinu |
| 5. | Donošenje Odluke o usvajanju Izvješća o radu Dvora Trakošćan za 2022. godinu |
| 6. | Donošenje Odluke o usvajanju Izvješća o radu Upravnog vijeća Dvora Trakošćan za 2022. godinu |
| 7. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika sa 16. sjednice Upravnog vijeća od 12.01.2023. godine**

Zamjenica predsjednice je zamolila članice Upravnog vijeća da na temelju uvida u zapisnik s prošle sjednice glasuju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik sa 16. sjednice Upravnog vijeća**

**od 12.01.2023. godine.**

**Ad 2.) Donošenje Odluke o usvajanju Financijskog izvještaja Dvora Trakošćan za 2022.**

**godinu**

Voditeljica računovodstva Tanja Ferčec je članicama Upravnog vijeća detaljno izložila Financijski izvještaj Dvora Trakošćan za 2022. godinu sa sljedećim financijskim pokazateljima:

|  |  |  |
| --- | --- | --- |
| **Ukupni prihodi 2022.** | 5.327.795,11 kn | 707.119,93 EUR |
| **Višak prihoda 2021.** | 2.314.061,99 kn | 307.128,81 EUR |
| **Sveukupni prihodi** | 7.641.857,10 kn | 1.014,248,74 EUR |
| **Rashodi 2022.** | 5.666.782,28 kn | 752.111,26 EUR |
| **Višak prihoda** | 1.975.074,82 kn | 262.137,48 EUR |

Sveukupni prihodi u 2022. godini smanjeni su za 10,3 % u odnosu na 2021. godinu, a ukupni rashodi u 2022. godini povećani su za 18,3 % u odnosu na 2021. godinu. Višak prihoda u iznosu od 1.975.074,82 kn (262.137,48 EUR) nastao je iz sljedećih razloga:

* nije dovršen program pripravništva za 2022. godinu,
* nije dovršena izrada projektne dokumentacije iz programske djelatnosti za 2021. godinu (izrada projektne dokumentacije za pješački most preko Trakošćanskog jezera (III. etapa) te izrada projektne dokumentacije za izgradnju uspinjače i kosog lifta do dvorca (V. etapa) i ugradnju dizala i podiznih platformi u dvorcu (VI. etapa)),
* nije dovršena izrada projektne dokumentacije iz programske djelatnosti za 2022. godinu (izrada Elaborata ocjene postojećeg stanja građevinske konstrukcije),
* planiranje dovršetka uređenja južnog dijela staze oko jezera (IV. etapa).

**Zaključak: Upravno vijeće je jednoglasno donijelo Odluku o usvajanju Financijskog**

**izvještaja Dvora Trakošćan za 2022. godinu.**

**Ad 3.) Donošenje Odluke o raspodjeli rezultata poslovanja Dvora Trakošćan za 2022.**

**godinu**

Temeljem članka 82. stavka 2. Pravilnika o proračunskom računovodstvu i računskom planu („Narodne novine“ 124/14, 115/15, 87/16, 3/18, 126/19 i 108/20) i članka 30. Statuta Muzeja Dvor Trakošćan Upravno vijeće je donijelo Odluku o raspodjeli rezultata poslovanja Dvora Trakošćan za 2022. godinu sa sljedećim sadržajem:

„Članak 1.

Ovom Odlukom o raspodjeli rezultata poslovanja ostvarenog u poslovanju Dvora Trakošćan za 2022. godinu utvrđuje se raspodjela rezultata poslovanja.

Članak 2.

1. Stanje u Bilanci na dan 31.12.2022. godine na osnovnim računima podskupine 922 iskazano je kako slijedi:

* Višak prihoda poslovanja na računu 92211 u iznosu od 2.699.990,72 kn (358.350,35 EUR).
* Manjak prihoda od nefinancijske imovine na računu 92222 u iznosu od 724.915,90 kn (96.212,87 EUR).

2. Od ostvarenog viška prihoda poslovanja u iznosu od 2.699.990,72 kn (358.350,35 EUR) pokriva se manjak prihoda od nefinancijske imovine u iznosu od 724.915,90 kn (96.212,87 EUR) te se iskazuje višak prihoda poslovanja u iznosu od 1.975.074,82 kn (262.137,48 EUR).

3. Utvrđeni višak prihoda i primitaka poslovanja iz 2022. godine u iznosu od 1.975.074,82 kn (262.137,48 EUR) koristiti će se sukladno specifikaciji:

|  |  |
| --- | --- |
| OPIS AKTIVNOSTI | IZNOS |
| Dovršetak programa pripravništva za 2022. godinu | 16.114,51 EUR (121.414,76 kn) |
| Dovršetak programske djelatnosti 2022.- izrada Elaborata ocjene postojećeg stanja građevinske konstrukcije | 1.607,61 EUR (12.112,50 kn) |
| Dovršetak programske djelatnosti 2021.- izrada projektne dokumentacije za pješački most preko Trakošćanskog jezera (III. etapa) | 8.419,56 EUR (63.437,20 kn) |
| Dovršetak programske djelatnosti 2021.- izrada projektne dokumentacije za izgradnju uspinjače i kosog lifta do dvorca (V. etapa) te ugradnju dizala i podiznih platformi u dvorcu (VI. etapa) | 18.328,19 EUR (138.093,75 kn) |
| Programska djelatnost 2023.- Uređenje južnog dijela staze oko jezera (IV. etapa) | 217.667,61 EUR (1.640.016,61 kn) |
| UKUPNO: | 262.137,48 EUR (1.975.074,82 kn) |

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o raspodjeli rezultata poslovanja**

**Dvora Trakošćan za 2022. godinu.**

**Ad 4.) Donošenje Odluke o usvajanju Izvještaja o izvršenju Financijskog plana Dvora**

**Trakošćan za 2022. godinu**

Voditeljica računovodstva Tanja Ferčec je članicama Upravnog vijeća detaljno izložila Izvještaj o izvršenju Financijskog plana Dvora Trakošćan za 2022. godinu sa sljedećim financijskim pokazateljima:

|  |  |  |  |  |  |
| --- | --- | --- | --- | --- | --- |
| **2022.** | **IZVOR FIN.** | **IZVORNI PLAN** | **IZVRŠENJE**  **IZVORNI PLAN** | **NOVI PLAN** | **INDEKS IZVRŠENJA IZVORNI PLAN** |
| Iz proračuna | 11 | 2.651.229,00 kn  (351.878,56 EUR) | 2.724.210,90 kn  (361.594,92 EUR) | 2.735.329,00 kn  (363.040,55 EUR) | 102,75 |
| Vlastiti prihodi | 31 | 400.000,00 kn  (53.089,12 EUR) | 610.708,88 kn  (81.055,00 EUR) | 500.000,00 kn  (66.361,40 EUR) | 152,68 |
| Ostali prihodi za posebne namjene | 43 | 1.600.130,00 kn  (212.373,75 EUR) | 1.839.177,00 kn  (244.100,74 EUR) | 1.729.768,00 kn  (229.579,67 EUR) | 114,94 |
| Ostale pomoći i darovnice | 52 | 955.559,00 kn  (126.824,47 EUR) | 122.365,44 kn  (16.240,68 EUR) | 849.000,00 kn  (112.681,66 EUR) | 12,81 |
| Donacije | 61 | 0,00 kn  (0,00 EUR) | 26.411,60 kn  (3.505,42 EUR) | 26.412,00 kn  (3.505,47 EUR) | - |
|  | | | | | |
| **UKUPNI PRIHODI** | | 5.606.918,00 kn  (744.165,90 EUR) | 5.322.873,82 kn  (706.466,76 EUR) | 5.840.509,00 kn  (775.168,76 EUR) | 94,93 |

(fiksni tečaj konverzije kune u euro: 1,00 EUR= 7,53450 kn)

|  |  |  |  |  |  |
| --- | --- | --- | --- | --- | --- |
| **2022.** | **IZVOR FIN.** | **IZVORNI PLAN** | **IZVRŠENJE**  **IZVORNI PLAN** | **NOVI PLAN** | **INDEKS IZVRŠENJA IZVORNI PLAN** |
| Iz proračuna | 11 | 2.651.229,00 kn  (351.878,56 EUR) | 2.724.210,91 kn  (361.564,92 EUR) | 2.735.329,00 kn  (363.404,55 EUR) | 102,75 |
| Vlastiti prihodi | 31 | 509.262,00 kn  (67.590,68 EUR) | 452.518,10 kn  (60.059,47 EUR) | 509.262,00 kn  (67.590,68 EUR) | 88,86 |
| Ostali prihodi za posebne namjene | 43 | 1.089.395,00 kn  (144.587,56 EUR) | 2.302.967,66 kn  (305.656,34 EUR) | 1.837.100,35 kn  (243.825,12 EUR) | 211,40 |
| Ostale pomoći i darovnice | 52 | 955.559,00 kn  (126.824,47 EUR) | 213.908,85 kn  (28.390,58 EUR) | 956.958,17 kn  (127.010,18 EUR) | 22,39 |
|  | | | | | |
| **UKUPNI RASHODI** | | 5.205.445,00 kn  (690.881,28 EUR) | 5.693.605,52 kn  (755.671,31 EUR) | 6.038.649,52 kn  (801.466,52 EUR) | - |

(fiksni tečaj konverzije kune u euro: 1,00 EUR= 7,53450 kn)

**Zaključak: Upravno vijeće je jednoglasno donijelo Odluku o usvajanju Izvještaja**

**Financijskog plana Dvora Trakošćan za 2022. godinu.**

**Ad 5.) Donošenje Odluke o usvajanju Izvješća o radu Dvora Trakošćan za 2022. godinu**

V.d. ravnatelja Ivan Mravlinčić je članicama Upravnog vijeća detaljno izložio Izvješće o radu Dvora Trakošćan za 2022. godinu po pojedinim stavkama (skupljanje građe, zaštita, dokumentacija, knjižnica, stalni postav, stručni rad, izložbena djelatnost, izdavačka djelatnost, edukativna djelatnost, odnosi s javnošću, marketinška djelatnost, ukupan broj posjetitelja, financije, ostale aktivnosti).

**Zaključak: Upravno vijeće je jednoglasno donijelo Odluku o usvajanju Izvješća o radu Dvora**

**Trakošćan za 2022. godinu.**

**Ad 6.) Donošenje Odluke o usvajanju Izvješća o radu Upravnog vijeća Dvora Trakošćan za**

**2022. godinu**

Andreja Srednoselec je članicama Upravnog vijeća izložila Izvješće o radu Upravnog vijeća Dvora Trakošćan za 2022. godinu. U 2022. godini održano je osam sjednica Upravnog vijeća. Izvješće sadrži popis prisutnih članova s pojedinih sjednica, kao i dnevni red svake pojedine sjednice.

**Zaključak: Upravno vijeće je jednoglasno donijelo Odluku o usvajanju Izvješća o radu**

**Upravnog vijeća Dvora Trakošćan za 2022. godinu.**

**Ad 7.) Ostala pitanja**

Pod točkom Ostala pitanja nije bilo rasprave.

Sjednica je završila s radom u 11.10 sati.

Klasa: 007-01/23-01/3

Urbroj: 2186-13-2-02-23-2

U Trakošćanu, 04.04.2023.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_